**EURÓPÁBAN NEGYEDIK, IDEHAZA HETEDIK EGYMÁST KÖVETŐ ÉVE DÖNT ÉVRŐL ÉVRE REKORDOT A LEXUS**

**A világ leginnovatívabbnak és legzöldebbnek tartott prémium autómárkája, a világ vezető környezetbarát hibrid autógyártójaként ismert** [**Lexus**](http://www.lexus.hu/) **2017-ben 74.602 járművet értékesített Európában, ami fennállásának legjobb eredménye a régióban. Hasonlóképp rekordot hozott a tavalyi év a japán prémium márkának Magyarországon is, ahol szintén minden korábbinál több, 656 új Lexus talált gazdára. Ráadásul, míg már európai szinten is megdöbbentő, 94%-os a márka hibrid értékesítéseinek aránya, addig hazánkban ezt is meghaladják a hibrid eladások: a tavaly idehaza megvásárolt Lexusok 97%-a hibrid változatban talált gazdára. Ezzel elérhető közelségbe került a 2020-ra kitűzött cél, a 100.000 darabos európai és 1000 darabos magyarországi értékesítés – jóllehet, ha növekedésének eddigi dinamikáját vesszük figyelembe, az utóbbi jó eséllyel sokkal hamarabb bekövetkezik majd – talán már idén?**

2017-ben a Lexus immár a negyedik egymást követő évben növelte értékesítési eredményét az európai piacokon. A márka mindössze négy év leforgása alatt 72 százalékkal gyarapította eladásait Európában (a keleti piacokat is hozzászámítva\*), ahol 2017-ben 74.602 autót értékesített. A növekedés dinamikája hazánkban még látványosabb, ugyanezen időszak alatt a japán prémium márka közel megnégyszerezte magyarországi értékesítéseit.

Tavaly is a Lexus kompakt SUV-ja, az NX bizonyult bestsellernek Európában, ahol 27.789 darab talált gazdára a modellből (2016-hoz képest +6%), amelynek megújított változata 2017 második felében jelent meg a márkakereskedésekben. Az értékesítési listán az RX közepes méretű SUV lett a második 18.918 darabbal (+5%), vagyis a 2015-ben bemutatott modellgeneráció sikere továbbra is töretlen. Az őszi modellfrissítés hatására a [CT](https://www.lexus.hu/lexus-today/ct-announcement/#Introduction) kompakt ferdehátú is remek teljesítményt nyújtott 2017-ben, hiszen 5 százalékos növekedést, azaz 8.842 darabos értékesítési eredményt ért el. A sorrend hazánkban is hasonlóan alakult, annyi különbséggel, hogy bár az első helyen itt is az [NX](https://www.lexus.hu/car-models/nx/) (311 db), a második helyen pedig az [RX](https://www.lexus.hu/car-models/rx/rx-450h/#Introduction) (226 db) végzett, a harmadik helyen nálunk az [IS](https://www.lexus.hu/car-models/is/is-300h/) (57 db) futott be.

Európában 45.049 önmagát töltő hibrid Lexus kelt el, ami minden idők legjobb eredménye, vagyis a Lexus továbbra is az elektromos hajtás trendjének éllovasa a régióban. Nyugat- és Közép-Európában a Lexus-vásárlók 94 százaléka hibrid hajtású autót választott, ez hazánkban 97% volt 636 darabbal.

A 2017-es év igazi mérföldkőnek számított a Lexus történetében, hiszen a márka két zászlóshatót is bemutatott: az [LC luxuskupét](https://www.lexus.hu/car-models/lc/lc-500h/#Introduction) és az ötödik generációs [LS luxusszedánt](https://www.lexus.hu/lexus-today/the-new-ls/), látványosan bizonyítva szenvedélyes elkötelezettségét a merész dizájn, a képzeletgazdag technológiák, a magával ragadó teljesítmény és a takumi kézműves kidolgozás iránt.

*“Rendkívül elégedetten látjuk, hogy e két csúcsmodell mennyire pozitív hatást gyakorol márkánk megítélésére, ami értékesítési eredményeinkben és eladásaink folyamatos növekedésében is tetten érhető.”* – árulja el Pascal Ruch, a Lexus európai vezetője. *“Úgy véljük, hogy értékesítéseink lendülete 2018-ban is töretlen marad, s így jó úton vagyunk afelé, hogy elérjük középtávú célkitűzésünket, vagyis hogy 2020-ra 100.000 autót értékesítsünk Európában.”*

Érdekességként érdemes megjegyezni, hogy a Lexus által hazánkban elért 5,5%-os prémium piaci részesedés a harmadik legmagasabb Lexus részesedés Európában.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)